钦定古今图书集成/历象汇编/乾象典/第020卷 > 储泳祛疑说 > 《五行体象生克之性》
## 钦定古今图书集成/历象汇编/乾象典/第020卷 > 储泳祛疑说 > 《五行体象生克之性》

谈氏曰：“雨霁风晴，非阳也，阴之静而敛也，敛则清而
明。云滃雾合，非阴也，阳动而变也，变则浊而暗。是故
三春多云雾，而九秋多晴霁，阴阳本然之体象也。夏
《离》火用事，然暑气酷而火焰减，火气盛而火体衰也。
冬坎水用事，然寒气甚而水流涸，水气盛而水体衰
也。一气之阖辟众散，于此可见。北方属水而土厚，所
以制水，故不亢而害寒于南者，水之气非体也，南方
属火而水盛，所以制火，使不亢而害热于北”者，火之
气非体也，概与四序同。水克火，火克金，置金淤水火
之间则相济。木克土，土克水，植木于水土之间则相
资，人为乎天造也。油，水类也，不克火而资火，油出于
木而木生火也。灰，木成也，不克土而滋土，灰化于火，
而火生土也。火生于木而焚木，金生于土而锄土，火
燥而金刚也。木克土而土养木，土克水而水泽土，木
柔而土厚也。五行生克之性，有如此者，不可不知。